JY LEES NOU Glee-ster se eks: Ek's 'n enkelouer ná haar tragiese dood
Die ontslape Glee-aktrise Naya Rivera en haar eksman, Ryan Dorsey, het tot haar onlangse dood toesig gedeel oor hul seun, Josey Hollis Dorsey. Foto: Getty Images/Gallo Images.
Hy kan hom nie indink hoe hy hul vierjarige seun sonder Naya Rivera moet grootmaak nie, het haar eksman, Ryan Dorsey, glo ná die aktrise se tragiese dood gesê.
"Ryan slaap skaars," het 'n bron na aan die akteur gesê. "Dis net 'n nagmerrie. Al was hy en Naya nie saam nie, is dit Josey se ma. Josey het sy ma nodig. Dis 'n verpletterende situasie," het die bron vertel.
Ryan en Naya was van 2014 tot 2018 getroud.
Ryan en Naya was van 2014 tot 2018 getroud. Foto: Getty Images/Gallo Images
Naya (33) het vroeër vandeesmaand vermis geraak tydens 'n bootuitstappie saam met Josey by die Pirumeer in Ventura, Kalifornië.
Die polisie het die Glee-aktrise se liggaam vyf dae ná haar verdwyning gevind. Josey is alleen in die boot aangetref, maar die polisie het gesê "dit gaan fisiek goed met hom" en dat hy met sy pa herenig is.
Merry Christmas and Happy Holidays to all ! ?? #note10plus
A post shared by dorseyryan (@dorseyryan) on Dec 25, 2019 at 12:31pm PST
Hulle het bevestig Naya het waarskynlik gesterf terwyl sy haar jong seun probeer red het.
Volgens Bill Ayub van die Ventura-polisiekantoor is die waarskynlikste scenario "dat sy net genoeg energie gehad het om haar seun terug op die boot te kry, maar nie genoeg om haarself te red nie".
"Ons weet uit ons gesprek met haar seun dat hy en Naya in 'n stadium saam in die meer geswem het," het hy op 'n media-konferensie gesê.
"Dit was in daardie tyd, het haar seun vertel, dat Naya hom in die boot gehelp het deur hom van agter te lig. Hy het aan ondersoekbeamptes vertel hy het terug- gekyk en gesien hoe sy onder die oppervlak van die water verdwyn."